Не было ў сельгасарганізацыях і дакладных звестак пра колькасць невыкарыстоўваемых аб’ектаў нерухомасці. Супастаўленнем інфармацыі рэспубліканскіх органаў дзяржкіравання, службаў Мінаблвыканкама і выканкамаў выяўлены значныя разыходжанні ў іх колькасці. Так, пры наяўнасці ў сельгасарганізацыях 116 невыкарыстоўваемых (неэфектыўна выкарыстоўваемых) аб’ектаў, маніторынгам дадаткова выяўлена ў тры разы больш — 368 такіх аб’ектаў. З іх 107 не значыліся ў бухгалтарскім уліку, а таму не разглядваліся для ўвядзення ў гаспадарчы абарот ці зносу (не ўключаліся ў адпаведны Пералік маёмасці па вобласці).